Brahmi

Brahmi (Brāhmī) – rašto sistema, vartota senovės Indijoje. Ankstyviausi žinomi rašytiniai paminklai brahmi raštu siekia VI a. pr. m. e. ir randami Šri Lankoje ir Tamilnade. Vis dėlto šis raštas dažniausiai siejamas su Ašokos ediktais (III a. pr. m. e.).

Iš brahmi sistemos gimė didžioji dauguma Pietų ir Pietryčių Azijoje, Tibete, Mongolijoje bei Mandžiūrijoje naudotų raštų. Visos šios sistemos bendrai vadinamos brahmine šeima.

Spėjama, kad pats brahmi kilęs iš kurio nors iš semitų raštų, galbūt iš imperatoriškojo aramėjų alfabeto.

Brahmi raštai